Llum verda a l’ampliació dels usos del Casal de Barri de Son Roca per a executar un projecte de pressuposts participatius – MÉS per Palma\nLlum verda a l’ampliació dels usos del Casal de Barri de Son Roca per a executar un projecte de pressuposts participatius\nPalma, 5 de gener de 2021.- El Consell de Gerència d’Urbanisme d’avui ha aprovat definitivament la modificació de PGOU consistent en ampliar l’ús principal assignat a l’equipament del Casal de barri de Son Roca. Ara proposarà a la Junta de Govern que s’elevi al Ple per a la seva aprovació definitiva.\n“Amb aquesta modificació de planejament donam resposta a una petició dels pressuposts participatius per tal d’ampliar els espais del Casal de barri i poder instal·lar una sala polivalent o un gimnàs. Ara més que mai, els espais municipals han de donar resposta a les necessitats dels veïns i veïnes, sobretot dels barris amb índex alt de vulnerabilitat”, ha dit la regidora de l’àrea de Model de Ciutat, Habitatge Digne i Sostenibilitat, Neus Truyol.\nTruyol afegeix que “els casals de barri i equipaments municipals de proximitat han de ser polivalents per donar resposta a les diverses necessitats, i amb més raó en el context de pandèmia, on els usos docents, d’activitats socials i culturals, necessiten de més espai per garantir el distanciament social i els grups reduïts de participants”.\nL’àrea ha dut a terme la tramitació de la modificació puntual del PGOU per ampliar l’ús principal assignat i permetre la instal·lació d’un gimnàs.\nEn concret, es tracta d’ampliar l’ús principal d’equipament comunitari docent a assignar-li també l’ús sociocultural. Aquesta modificació s’ha duit a terme arran d’una petició de l’Associació de Veïns Nova Son Roca que va resultar seleccionada com a projecte a finançar amb 15.000 euros de la convocatòria dels Pressuposts Participatius, per fer un espai polivalent de superfície de 130m2.\nAra, el projecte es podrà executar amb el tancament de la porxo de la planta baixa de l’edifici existent del Casal de barri de Son Roca amb l’objectiu d’ubicar-hi una sala polivalent o gimnàs.\ncasal de barri son roca i son ximeliscasals de barriCGUmodel de ciutatpressupostos participatiusson roca i son ximelis\n⟵Arriba la VII edició del Torneig de Dramatúrgia al Teatre Mar i Terra\nIniciades les obres de la nova seu de l’IMI al parc dels Ceibos⟶\nConsulta tots els butlletins


EMT acull una exposició dins del festival PhotOn18 que convida a reflexionar sobre la situació del Planeta\n‘Matant el món’ (‘Killing the world’) és l’impactant títol de l’exposició fotogràfica que ja es pot vore en les marquesines i els autobusos de l’Empresa Municipal de Transports de València (EMT) en el marc de PhotOn 18, el festival de fotografia amb què l’EMT col·labora per segon any consecutiu.\nL’EMT posa a disposició dels responsables del festival un total de cinc parades distribuïdes pels voltants de la Plaça de l’Ajuntament, on es pot vore l’exposició. Les parades són les de la Plaça de l’Ajuntament amb Maria Cristina, amb Cotanda i amb el Carrer de la Sang, així com la de l’Ateneu, en la mateixa plaça. També hi ha la parada del Carrer de Xàtiva, enfront del Lluís Vives. En totes elles es troben 14 fotografies amb textos on es reflexiona sobre els problemes que afecten al planeta en l’actualitat.\nEn la inauguració de la mostra, el regidor de Mobilitat Sostenible a l’Ajuntament de València, Giuseppe Grezzi, ha explicat que “l’objectiu és que reflexionem sobre el futur del planeta. Des de l’EMT estem fent tots els possibles per a rebaixar l’empremta de carbó i prova d’això és l’adquisició d’autobusos elèctrics i híbrids, que tenen un consum un 30 % menor que els dièsel”.\nGrezzi ha ressaltat, a més, que “l’EMT és una empresa conscienciada amb la sostenibilitat del planeta i per eixe motiu, quan ens varen proposar participar en esta mostra vàrem dir que sí de seguida”.\nTemas: EMTfestivalfotografíaGrezziPhotOn 18


La Generalitat demana al Suprem que Forn ingressi en una presó catalana després del ple i no torni a Soto del Real\nPublicat 12/6/2019 17:14:14CET\nEls Serveis Penitenciaris de la Conselleria de Justícia de la Generalitat han demanat aquest dimecres al Tribunal Suprem que Joaquim Forn, regidor electe de Barcelona per JxCat, ingressi en una presó catalana i no torni a Soto del Real (Madrid) després de la seva participació en el ple de constitució de l'Ajuntament de la capital catalana, segons han informat a Europa Press fonts jurídiques.\nLa petició no parteix de la defensa de Joaquim Forn sinó directament de la Conselleria de Justícia, que té competències transferides en la gestió penitenciària i que és qui ha remès l'escrit per fax a la sala que jutja els líders del procés independentista. Fonts d'Institucions Penitenciàries del Ministeri de l'Interior han assegurat que el dispositiu encara s'està tancant i que, com en altres ocasions, es complirà amb l'ordenat pel Tribunal Suprem.\nEls magistrats van autoritzar aquest dimarts en una interlocutòria que Forn sigui traslladat a Barcelona els dies 14 i 15 per participar en el primer ple de l'Ajuntament de Barcelona, però va subratllar que anirà acompanyat "de les mesures que garanteixin la seva seguretat" i que la tornada al centre penitenciari d'origen es farà "sense cap ajornament ni dilació el dia 15". La Generalitat al·lega que, ja que serà traslladat a Barcelona, Forn ja no torni a Madrid.\nSegons ha informat aquest dimecres la Secretaria de Mesures Penals de la Conselleria de Justícia, el trasllat el durà a terme aquest dijous dia 13 la Guàrdia Civil i el centre de destinació establerta per la Generalitat serà la presó de Brians 2, a Sant Esteve Sesrovires (Barcelona). La conducció serà especial i directa des de la presó madrilenya de Soto del Real, és a dir, no hi haurà parada a Zuera (Saragossa).\nLa Conselleria de Justícia ha afegit que aquest divendres l'Àrea Penitenciària dels Mossos d'Esquadra conduirà l'edil fins a l'Ajuntament de Barcelona perquè registri els documents necessaris per fer la declaració de béns i activitats. Aquest dissabte, la policia catalana traslladarà Forn fins a l'Ajuntament, en aquesta ocasió per participar en el ple de constitució, que començarà a les 17 hores.\nEl Tribunal Suprem serà qui estableixi, en funció de l'hora de finalització del ple, si la tornada a Soto del Real s'efectua aquest mateix dissabte, o diumenge o dilluns vinent. El canvi de custòdia entre els Mossos i la Guàrdia Civil es produirà a Brians 2, com a centre de trànsit entre els Serveis Penitenciaris de la Generalitat i Institucions Penitenciàries, del Ministeri de l'Interior.\nEn la seva interlocutòria, que s'ha fet pública aquest dimarts, el tribunal estableix que l'autorització "se circumscriu, de manera exclusiva, a la presentació dels documents precisos davant del registre de la corporació i a la seva assistència a l'acte de constitució de la corporació" i no legitima la presència del senyor Forn "en cap altre fòrum ni institució, pública o privada, diferent de la corporació municipal".\nDesprés de la finalització del judici aquest mateix dimecres, els polítics jutjats al Suprem poden demanar tornar a les presons catalanes en les quals ja van estar una vegada finalitzada la instrucció. En declaracions a la premsa, el ministre de l'Interior en funcions, Fernando Grande-Marlaska, ha assegurat aquest dimecres que veu "probable" que els líders independentistes tornin a la presons catalanes, sempre que el tribunal no hi posi cap impediment.


Els metges gestionaran ambulatoris i serveis hospitalaris el 2012\nSalut posarà en pràctica l'any que ve la fragmentació de l'ICS per transformar la sanitat pública\nJOAN SERRA Actualitzada el 15/12/2011 00:00\n260x366 CANVIS A LA SANITAT PÚBLICA Els hospitals de l'Institut Català de la Salut (ICS), com el de Bellvitge, crearan societats filials a l'aixopluc de l'empresa pública. / MANOLO GARCÍA CANVIS A LA SANITAT PÚBLICA Els hospitals de l'Institut Català de la Salut (ICS), com el de Bellvitge, crearan societats filials a l'aixopluc de l'empresa pública. / MANOLO GARCÍA\nEls metges podran gestionar ambulatoris i serveis hospitalaris, organitzats en empreses, a partir del 2012. El departament de Salut concedirà als professionals que vulguin assumir més responsabilitat l'opció de crear cooperatives -s'anomenen entitats professionals participades (EPP)- per millorar la gestió de la sanitat pública. És una de les transformacions que figuren en el full de ruta del conseller de Salut, Boi Ruiz, per reformar el sistema. La proposta forma part d'un projecte més ampli, la fragmentació de l'Institut Català de la Salut (ICS) en societats filials, sota l'aixopluc de la Generalitat. El Govern entén que l'estructura de l'ICS -que governa vuit hospitals, 286 centres d'atenció primària i té una plantilla de més de 41.000 empleats- s'ha d'adaptar a les necessitats dels nous temps. El president de l'ens, Josep Prat, va sintetitzar aquestes intencions a finals d'octubre. Va ser qui va parlar més clar. Prat va dir que l'actual model de gestió i de recursos humans de l'ICS està "esgotat", perquè la institució és "rígida" i està "molt sindicalitzada".\nLa conselleria de Salut no esperarà més. El 2012 posarà en pràctica dues experiències d'autonomia de gestió a l'estructura de l'ICS, una en un gran hospital públic i l'altra en un conjunt d'ambulatoris d'un mateix territori. Seran les primeres entitats filials, amb personalitat jurídica pròpia, que es crearan per descentralitzar-ne la gestió. Quan es culmini el procés, l'ICS estarà trossejat en poc menys d'una vintena de societats: una per a cada hospital públic i una dotzena més per a cada 15 o 20 equips d'atenció primària d'una mateixa àrea geogràfica. Per materialitzar aquests canvis, són imprescindibles passos previs, que Salut té pressa per concretar. Ho detalla a l'ARA Joaquim Casanovas, director gerent de l'ICS.\nLa llei de l'ICS és la base\nSalut diu que ara toca desplegar els acords legislatius del 2007\nQuan es va obrir el meló del trossejament, Salut es va afanyar a recordar que la descentralització de l'estructura estava prevista a la llei 8/2007 de l'Institut Català de la Salut, aprovada al Parlament amb el consens majoritari dels grups, una norma que fins ara havia tingut un desplegament molt parcial. "Aquesta llei ja preveu un seguit de modificacions en el funcionament de l'ICS per passar de ser un organisme de l'administració a una autèntica empresa pública", apunta Casanovas. Abans, però, la proposta de fragmentació ha de ser ratificada al consell d'administració de l'ICS i aprovada pel Govern. "També es necessita una modificació de la llei de l'ICS, amb aprovació del Parlament", afegeix Casanovas. Salut confia que el 2012 es liquidin aquestes qüestions i puguin posar-se en pràctica les primeres proves pilot al territori, punt de partida del nou model. "No s'ha de desplegar tot de cop, perquè no podem fallar, i el període d'implementació serà llarg", raona el director de l'ens, que recorda que els canvis s'haurien aplicat encara que la situació pressupostària fos bona. "Tenir característiques d'empresa pública pot facilitar que ens adaptem més bé a aquesta situació tan complicada", reflexiona Casanovas.\nEntitats filials públiques\nL'ICS descarta que en les noves societats hi entri capital privat\nEl fantasma de la privatització de l'ICS planeja des que es van conèixer les intencions del Govern de fragmentar-lo en societats filials. Casanovas és contundent a l'hora d'afirmar que les noves entitats -en què les direccions dels hospitals i dels centres d'atenció primària tindran plena autonomia- seran al cent per cent participades per l'ICS i, per tant, totalment públiques: "L'ICS vol ser una empresa pública i no ens plantegem en cap cas l'entrada de capital privat, entre altres qüestions, perquè la llei ho prohibeix. És una cosa inviable i tampoc és necessària. No ens cal per a res". L'ICS va presentar dimarts als equips directius territorials els projectes que aplicarà el 2012, com les entitats professionals participades (EPP).\nMés poder als professionals\nEls metges crearan cooperatives per gestionar serveis hospitalaris\n"Hi ha grups de professionals que ens diuen que volen assumir més responsabilitat", detalla Casanovas. Per atendre aquestes peticions, l'ICS permetrà la creació d'un nombre limitat de cooperatives de sanitaris -designades EPP-, que assumiran el funcionament de centres d'atenció primària (CAP), i dels serveis d'alguns hospitals, com els de rehabilitació, radiologia o oftalmologia. En cap cas, dels serveis d'urgències. S'assemblaran a les 13 entitats de base associativa (EBA), un model d'empreses privades formades per metges que ja gestionen ambulatoris a Catalunya. Els professionals que facin aquest pas abandonaran el seu règim laboral a l'ICS -deixaran de ser funcionaris- i es convertiran en accionistes de les noves societats. Podran cobrar més si assumeixen més càrrega de treball i assoleixen objectius, i assumiran el risc de gestionar un pressupost, de superàvit o de pèrdues. "Tot això hem de fer-ho tenint la possibilitat de rectificar, perquè si les coses no rutllen prou bé, s'han de poder introduir les modificacions que calgui", puntualitza Casanovas. L'ICS, però, exercirà una tutela sobre aquestes noves entitats. "Tindran un marge de llibertat més gran, però no total", exposa el director de l'ens públic, que s'encarregarà de garantir la transparència en la gestió.\nSalut i el Col·legi de Metges acorden la participació dels professionals sanitaris en la gestió dels centres


ZEN Rooms Chaofah-Tawantok Road Phuket Tailàndia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nZEN Rooms Chaofah-Tawantok RoadLocated in The Base Downtown, 5/165 Chaofah-Tawantok Road, Amphur Muang, Ciutat de Phuket, Phuket, Tailàndia, 83120 - Veure al mapaZEN Rooms Chaofah-Tawantok RoadVeure més fotosVestíbulVeure més fotosVeure totes les 27 fotos\nAl visitar Phuket, vosté es sentirà com a casa a ZEN Rooms Chaofah-Tawantok Road, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Gàcies a la seva bona ubicació, des de l'allotjament es pot accedir fàcilment a les visites obligades de la ciutat. Amb una oferta de serveis hotelers superior i ampla gama d'entreteniment, ZEN Rooms Chaofah-Tawantok Road és compromet a que la seva estada sigui el més còmoda possible. L'hotel ofereix accés a una gran gama de serveis, inclosos Wi-Fi gratuït en totes les habitacions, seguretat 24 hores, servei de neteja diari, recepció 24 hores, aparcament de cotxes. L'hotel compta amb 1 precioses habitacions, i totes inclouen televisió de pantalla plana, llençols, accés a internet (sense fils), aire condicionat, escriptori. Centre esportiu, piscina exterior de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a ZEN Rooms Chaofah-Tawantok Road.\nEquipaments aparcament de cotxes (gratuït)\nDurada del trajecte fins a l'aeroport (minuts): 43 L'allotjament


L’exdirector català de ‘Sálvame’ mostra com té decorat el xalet que comparteix amb un famós arquitecte\nRaúl Prieto i Joaquín Torres han donat permís perquè es publiquin fotografies de l'interior de la seva casa madrilenya\nBelén Esteban i Raúl Prieto són més que companys de feina. Qui fos director de Sálvame manté una relació d’amistat molt intensa amb la col·laboradora, el que explica que ell fos el seu padrí a la boda amb Miguel. El català ara es troba al capdavant de Viva la vida, el programa del cor dels caps de setmana. Ja no treballen junts, doncs, però segueixen d’allò més units. Aquest cap de setmana, de fet, Raúl l’ha convidat a casa a dinar.\nRaúl surt amb l’arquitecte dels famosos, Joaquín Torres. Junts viuen en una casa construïda i decorada per ell mateix en una prestigiosa urbanització de Pozuelo de Alarcón de la que podem veure fotos per primer cop gràcies a l’Esteban.\nI és que la tertuliana ha compartit fotografies del seu interior en el perfil d’Instagram, el que ha fet les delícies dels seus seguidors més tafaners. Com és la casa de Raúl i Joaquín? Una llar “amb estil“, segons deixa caure ella mateixa. Ha ensenyat la sala d’estar i el menjador, en el que destaca la taula plena de centres florals.\nTota la casa segueix un estil modern i innovador, amb mobles de diferents materials i colors però sempre seguint una línia cromàtica que combina els tons blancs, marrons i negres. Jocs de textures, mobles de disseny i molts elements decoratius.\nUn estil eclèctic i molt original amb estampats molt diferents entre si. La taula de centre, rodona i amb deu cadires, se la veu posada amb una vaixella a joc amb els colors que hi predominen. Els centres de taula, però, aporten el toc de color que trenca amb l’hermetisme.\nUnes instantànies que ens ajuden a veure com és una part de la casa del comunicador i l’arquitecte. Una parella de triomfadors amb un estil decoratiu propi.


Igualada aprova un pressupost de casi 60 milions d'euros pel 2019\nIgualada aprova un pressupost de casi 60 milions d’euros pel 2019\nL’Ajuntament d’Igualada va aprovar ahir un pressupost de 59,4 milions d’euros entre l’Ajuntament i les empreses municipals i organismes autònoms, més 10,4 milions d’euros pel Consorci Sociosanitari d’Igualada.\nAquest pressupost, i també les ordenances fiscals, que eren els dos punts de l’ordre del dia en què s’ha centrat el debat, han estat aprovats amb els vots a favor del PDeCAT i el vots en contra de tots els grups de l’oposició, ERC, PSC, CUP, DI I PP.\nEn la presentació de la proposta, la regidora d’Hisenda, Montse Duch, va destacar que “es preveu un important esforç inversor de 8’4 milions d’euros” per a la millora de diferents equipaments esportius, cívics, culturals i educatius, de l’entorn i la via pública als barris de la ciutat o del polígon industrial, entre altres. Tal i com es va anunciar ja la setmana passada, va recordar la baixada de l’IBI.\nEn la seva exposició, Duch també va explicar que l’Ajuntament espera acabar l’any 2019 amb un deute de 37,9 milions d’euros, fet que representa un 68,1% de deute sobre els ingressos corrents liquidats.\nNo hi haurà increment en els impostos municipals\nPel que fa als impostos de competència municipal, l’Impost de l’Increment del Valor dels Terrenys de Naturalesa Urbana (IIVTNU), l’Impost d’Activitats Econòmiques (IAE), l’Impost sobre Construccions, Instal·lacions i Obres (ICIO) i l’Impost sobre Vehicles de Tracció Mecànica (IVTM), no es preveu cap increment de tipus. En aquest últim cas, però, hi haurà una bonificació del 75% per els vehicles ECO o amb emissions zero i del 100% durant un període d’estacionament d’una hora i mitja a les zones blaves de la ciutat.\nEls altres acords del ple\nA banda d’aquests dos punts, en aquest mateix ple s’han aprovat també, entre altres, la cessió d’un immoble de titularitat municipal a Cáritas Arxiprestal Anoia-Segarra per a un projecte social, la concessió de medalles segons reglament intern de la Policia Local o la designació dels representants locals al consell de representació territorial del Campus Universitari d’Igualada – UdL.\nArticle anteriorEls productes artesanals omplen el nucli antic de la Pobla de Claramunt amb l’Exposició-Fira d’Art\nPròxim articleLa 16a edició del Festival Zoom inclourà programes d’entreteniment i informació televisiva


Per fi: La notícia que totes les parelles estaven esperant\nUn jutjat reconeix el dret a cobrar la pensió de viudetat tot i no estar inscrit en cap registre\nGràcies als testimonis de familiars i veïns, demostren la convivència estable de la parella\nper Redacció dimarts, 28 de gener 2020 - 13:26h\nEl jutjat social número 16 de Barcelona ha reconegut el dret a cobrar la pensió de viudetat a una dona que va estar casada menys d’un any amb la seva parella i no estaven inscrits en cap registre civil que demostrés la seva convivència. Tot i això, el jutge ha pogut reconèixer la seva convivència estable gràcies a testimonis de veïns i familiars. Així doncs, la dona podrà accedir a la prestació sense cap mena de restriccions temporals.\nEls requisits de la llei\nSegons la llei, quan la causa de la mort és una malaltia prèvia, l’accés a la prestació de viudetat està condicionada perquè s'ha de poder acreditar una convivència ininterrompuda de mínim dos anys i demostrar que el matrimoni hagi durat almenys un any. És per això que l’Institut Nacional de la Seguretat Social considerava que no complia aquests requisits per no estar inscrits en un registre de parelles, de fet.\nL’advocada que ha assessorat la vídua, advocada del Col·lectiu Ronda, Francisca Ureña, lamenta que sempre hi ha un criteri restrictiu per part de l’Institut Nacional de Seguretat Social i això obliga a les persones a recórrer a tribunals per allò que s’hauria d’haver admès en via administrativa.\nJudici del segrest del 2018\nD'altra banda, la setmana vinent es jutjarà a Girona les dues persones acusades d'haver comès un segrest a la ciutat el passat 27 de juliol de 2018. Aquell dia, dues persones van atacar a la víctima colpejant-li la cara i després la van obligar a enviar un missatge a la feina per dir que no hi aniria. Li van tapar la cara i la van amenaçar de fer mal a la seva família si no col·laborava. El delicte va ser frustrat per la Guàrdia Urbana de Barcelona després de fer maniobres excèntriques i infraccions de trànsit.\nLa Fiscalia els demana tretze anys de presó per a cadascun, per delictes de detenció il·legal, robatori amb violència, amenaces greus i lesions. A més haurien d'indemnitzar la víctima amb 36.940 euros.\nSet homes d'una mateixa família podrien anar a la presó per vendre droga al Segrià\nAra mateix: Apunyalen un home en ple centre de BCN\n3 ferits, 1 d'ells crític, en un accident a la C-17\nJustícia Matrimoni Pensions


Llagostera Ràdio - La Policia Local de Blanes deté el presumpte autor de la crema de vehicles de diumenge a la matinada\nLa Policia Local de Blanes deté el presumpte autor de la crema de vehicles de diumenge a la matinada\nEls efectius d'emergències apagant el foc en un vehicle a Blanes. / Foto: Ajuntament de Blanes\nArticle Anterior ERC i CUP-Alternativa signen un acord de govern a Llagostera pels propers 4 anys\nSegüent Article 40 controls al llarg de la setmana a autobusos escolars arreu de les comarques gironines\nLa matinada de diumenge la zona d'oci nocturn de Blanes va ser l'escenari de diversos actes vandàlics.\nD’una banda, van cremar una motocicleta que va acabar calcinant dos cotxes més al carrer Astúries, entre el barri dels Pins i la Plantera. Per altra banda, fins a setze vehicles estacionats a l’avinguda de Vila de Madrid van patir danys com ara retrovisors trencats.\nnotícia comarcal\tdetingut\tblanes


Fundació Rafael Campalans. França: notes sobre la primera volta de les presidencials 2012\nNo hi ha hagut sorpreses als primers llocs en la primera volta de les eleccions presidencials franceses. Hollande ha quedat primer, amb un avantatge curt sobre Sarkozy. La mitjana de les darreres enquestes vaticinava que el socialista superaria l'actual president per poc més d'un punt i ha acabat sent un 1,45%.\nTot i que és el primer cop que un president en exercici no guanya la primera volta (fins i tot Giscard va guanyar el primer assalt el 1981, per perdre el definitiu contra Mitterrand), l'avantatge d'Hollande és el més curt dels registrats en primera volta des de 1965. Tanmateix, només en altres dues ocasions el candidat que ha quedat segon a la primera ha acabat vencent a la segona. Ara bé, en aquestes dues ocasions (1974 i 1995) el guanyador final ha estat un conservador (Giscard i Chirac, respectivament).\nLes sorpreses han vingut per la part mitjana. Concretament, pels resultats de Le Pen i Mélenchon, que en els sondeigs previs lluitaven frec a frec per la tercera plaça. Finalment, ha estat la líder del Front Nacional la que ha vençut aquesta batalla particular. A més, ho ha fet amb un resultat més fort del que preveien les enquestes. Aquestes li atorgaven entre el 14 i el 17% dels vots a la primera volta i s'ha apropat al 18%.\nCliqueu aquí per accedir a la nota completa d'Oriol Bartomeus.


Cua 5/11/2019 21:39\nHost: 176.83.26.136 IP: 176.83.26.136 Sistema: Desconocido/Unknown\n>>>Campions de Catalunya, d’Espanya i segurament d’Europa a aquest pas, genial quintet inicial poden jugar inclús sense entrenador. Els altres cinc es turnen portar les aigües no juguen res de res!\n>>Tanto como "segurament". El Valongo ya les zurró en la fase de grupos, aunque por mi ojalá.\n>Primer, els 5 jugadors son bonissims i estan on estan per haver guanyat, ningu no els hi ha regalat res.\n>Segon, els jugadors que van amb l'equip son de primer any i están alla per merits propis.\n>Tercer, si que juguen, potser no a les finals pero si a les fases de grups, i per ells estar alla es un premi al treball i a la seva dedicació.\n>Finalment, el Valongo no "zurró" al Caldes, el que passa que no es dediquen a penjar videos ni despotricar de les males decisions arbitrals. Si que van ser superiors, pero el Caldes va plantar cara fins l'ultim minut.\n>Caldes segon d'Europa i ben merescut!! Felicitats a la resta d'equips per un gran campionat i sobretot una gran experiencia per TOTS aquests jugadors tant els que juguen com els que no.\nGens d’acord, no tots els suplents eren de primer any n’hi havia dos de segon que no van olorar la pista ni a la fase grups. Sino arriben a sancionar al entrenador estaven fora descontrolats. Els de primer any que havia tampoc van jugar.\nL’únic d’acord es que els 4 inicials son molt bons una passada\n» Re: Els 4 magnifics de caldes « - Cua - 5/11/2019 21:39\nRe: Els 4 magnifics de caldes - Mare d'un de primer any - 7/11/2019 10:33\n>>>>Campions de Catalunya, d’Espanya i segurament d’Europa a aquest pas, genial quintet inicial poden jugar inclús sense entrenador. Els altres cinc es turnen portar les aigües no juguen res de res! >>> >>> >>> >>>Tanto como "segurament". El Valongo ya les zurró en la fase de grupos, aunque por mi ojalá. >> >> >>Primer, els 5 jugadors son bonissims i estan on estan per haver guanyat, ningu no els hi ha regalat res. >>Segon, els jugadors que van amb l'equip son de primer any i están alla per merits propis. >>Tercer, si que juguen, potser no a les finals pero si a les fases de grups, i per ells estar alla es un premi al treball i a la seva dedicació. >> >>Finalment, el Valongo no "zurró" al Caldes, el que passa que no es dediquen a penjar videos ni despotricar de les males decisions arbitrals. Si que van ser superiors, pero el Caldes va plantar cara fins l'ultim minut. >> >>Caldes segon d'Europa i ben merescut!! Felicitats a la resta d'equips per un gran campionat i sobretot una gran experiencia per TOTS aquests jugadors tant els que juguen com els que no. > >Gens d’acord, no tots els suplents eren de primer any n’hi havia dos de segon que no van olorar la pista ni a la fase grups. Sino arriben a sancionar al entrenador estaven fora descontrolats. Els de primer any que havia tampoc van jugar. > >L’únic d’acord es que els 4 inicials son molt bons una passada >>


Festa del Cinema: on veure Alcarràs al Baix Empordà? • Ràdio Capital de l'Empordà\nAhir va començar arreu de Catalunya i Espanya la coneguda com ‘Festa del Cinema’. Fins aquest dijous, la majoria de cinemes ofereixen preus especials. Aquesta Festa ha coincidit amb l’estrena de la pel·lícula catalana ‘Alcarràs’ aquest cap de setmana passat. És per això que avui us expliquem on podeu veure aquest film al Baix Empordà.\nLa pel·lícula de Carla Simón, premiada amb l’Os d’Or, es va estrenar aquest cap de setmana i va ser l’estrena més vista a Catalunya i la segona d’Espanya. Ha recaptat, per ara, 404.000 euros, i es va poder veure en 169 pantalles durant el cap de setmana. Al Baix Empordà es pot veure en quatre sales diferents:\nAls Cinemes Ocine de Platja d’Aro la pel·lícula es pot veure avui i dijous en quatre horaris diferents a partir de les 16 h.\nAls cinemes Arinco de Palamós es projectarà ‘Alcarràs’ avui a les 16.30 h i a les 19 h. Demà, a les 18 h i a les 20.30 h.\nAquesta setmana us presentem #Alcarras de Carla Simón, la pel·lícula catalana de l'any i guanyadora de la darrera edició de la Berlinale.Entrades ja a la venda: https://t.co/0cksAb3SfW#cinemesarinco #depalamos #ARINCO pic.twitter.com/FCeqXkFOGh\n— Cinemes Arinco (@ArincoCinemes) April 30, 2022\nAquests són els dos llocs on es pot aprofitar la Festa del Cinema per anar a veure la pel·lícula ‘Alcarràs’. Però més enllà d’aquests dies, també es podrà veure a altres punts de la comarca.\nAquest divendres 6, dissabte 7 i dilluns 9 de maig, a les 21.30 h, es podrà veure ‘Alcarràs’ al Cinema Montgrí. El diumenge dia 8 de maig, doble projecció: a les 17 h i a les 19 h. Un total de cinc sessions per veure el film.\nEl film també es podrà veure al Casino Cultural de Begur en diferents horaris. El divendres dia 6 de maig, a les 22 h. El dissabte 7 de maig, a les 17 h i a les 20 h. I, finalment, el diumenge 8 de maig, la projectaran a les 18 h.\n📢Aquest cap de setmana el Cinema Casino #Begur projectarà ”#Alcarràs”, l’aclamat i premiat film de Carla Simón, reconegut amb l’Ós d’Or a la #Berlinale.\n🗓Dies 6, 7 i 8 de maig\nℹ Consulta la sinopsi i horaris a: https://t.co/i8hQpHQRlI@academiacinecat @CicleGaudi pic.twitter.com/cRLM0vTMxF\n— Ajuntament de Begur (@AjBegur) May 3, 2022\nArticle anteriorSupermatí – 4 maig 2022\nArticle següentCondemnat a 7 anys i mig de presó l’acusat d’intentar matar la companya de pis a Palamós assestant-li 30 ganivetades


El millor jazz es reuneix al 16è Festival Jazz Vic - Revista Musical Catalana\nEl millor jazz es reuneix al 16è Festival Jazz Vic\nLa Free Spirits Big Band, sota la direcció de David Mengual, clourà el Festival el diumenge 18 de maig\nAhir va començar la setzena edició del Voll-Damm Festival Jazz Vic, que té lloc a la capital d’Osona fins al proper diumenge 18 de maig. Són 18 propostes jazzístiques, entre concerts i activitats complementàries, entre les quals es poden destacar el pianista Marco Mezquida, la cantant Lynn Cassiers, l’espectacle Vertebrats de la Free Spirits Big Band –sota la direcció de David Mengual– i la producció pròpia del Festival per celebrar el 50è aniversari de la gravació d’A Love Supreme de John Coltrane.\nFidel a la filosofia que ha marcat el Festival des de l’inici, aquest any el Voll-Damm Festival Jazz Vic (organitzat per la Vic Bang Jazz Cava i l’Ajuntament de Vic) continua apostant, d’una banda, per grups consolidats que troben a la ciutat l’expectació d’un públic entusiasta i exigent, i, de l’altra, pels joves creadors del país. Una selecció d’artistes i formacions molt diferents que mostraran noves experiències creatives, sovint arriscades o poc ortodoxes, i que es passegen sense complexos per estils tan diversos com el jazz, el swing, el latin, el pop, l’electrònica, el nu-jazz o el trip-hop.\nEl menorquí Marco Mezquida inaugurà el Festival el 8 de maig passat\nL’encarregat d’obrir el Festival, ahir, va ser el pianista, compositor i improvisador menorquí Marco Mezquida amb la presentació del seu primer disc en solitari, La hora fértil (Whatabout Music, 2013), un àlbum sorgit arran del concert en què també va obrir el Festival fa tres anys. Avui divendres, 9 de maig, és el torn d’AxisOrca –amb la clarinetista catalana Carola Ortiz i el bateria, guitarrista i productor francès Landy Gana– que presenten el seu darrer treball, Axis (Whatabout Music, 2013).\nEl trio format per Bugge Wesseltoft, Henrik Schwarz i Dan Berglund recrearà l’enregistrament A Love Supreme de John Coltrane\nDemà dissabte, 10 de maig, arribarà un dels plats forts, amb la producció pròpia del Festival en homenatge a John Coltrane encarregada a Bugge Wesseltoft & Henrik Schwarz & Dan Berglund Trio. Es tracta de l’estrena d’una recreació d’A Love Supreme, una composició de referència en l’evolució del jazz, celebrant el cinquantenari de l’enregistrament d’aquesta peça musical. El trio format pel pianista noruec Bugge Wesseltoft, l’alemany Henrik Schwarz a la programació electrònica, i el suec Dan Berglund al contrabaix –tres creadors pioners del jazz i la música improvisada–, oferirà una experiència única a la Sala 2 Joaquim Maideu de L’Atlàntida. El mateix dissabte, prèviament, també es podrà assistir al concert del jove pianista de Prats de Lluçanès Sergi Costa, al concert vermut a càrrec del Gorg Trio –que torna al Festival per presentar el seu debut discogràfic– i a la presentació del nou disc del guitarrista i compositor Roc Calvet, que porta per nom A Strange Kind of Beauty (Whatabout Music, 2013).\nDiumenge, 11 de maig, el Festival comptarà amb el concert de Hitabaldaäs, una formació nascuda a Badalona a mitjan anys noranta que viatja per les sonoritats del post-rock, el trip-hop i el nu-jazz, i que presentarà el seu segon disc, It Must Be Stopped (Petit Indie, 2013).\nLa segona setmana de festival començarà el dijous 15 de maig amb la performance de la cantant i multiinstrumentista Lynn Cassiers, nascuda a Anvers i molt coneguda en els circuits de jazz de l’Europa central. El divendres dia 16 tindrà lloc el concert de Bad Currency, el projecte artístic del guitarrista David Soler, el contrabaixista Manolo Cabras i el bateria Oriol Roca, una actuació en què comptaran amb la col·laboració en exclusiva per al Festival de Lynn Cassiers. El dissabte 17 de maig es podrà seguir el concert vermut del David Viñolas Trio i de la Jazz Band EMVIC, i, com a plat fort, el concert del Sai Trio, amb el pianista Agustí Fernández, el bateria Ivo Sans i la dansa de Sònia Sánchez, que oferirà un punt de trobada entre tres disciplines: el flamenc, la música contemporània i el jazz.\nLa Plana Swing Orquestra\nFinalment, diumenge 18 al matí s’ha programat una proposta lúdica i popular amb La Plana Swing Orquestra, tant per als que vulguin ballar lindy hop com per als que vulguin escoltar un repertori amb les joies del gènere. I com a cloenda del Festival, la presentació de Vertebrats, un espectacle de la Free Spirits Big Band sota la direcció de David Mengual.\nActes complementaris per explorar el jazz\nA més dels concerts, el Festival oferirà activitats complementàries, per tal de viure el jazz des de diferents vessants. Així, fins al 16 de maig es podrà visitar l’exposició “Jazz 13”, una mostra de fotografies realitzades per Mar Morey durant l’edició passada del Festival. Fins al 18 de maig també es podrà consultar una selecció de material a la Biblioteca Joan Triadú de Vic, que posa en relació el jazz amb la literatura, el cinema i alguns enregistraments històrics. Aquest diumenge, 11 de maig, es podrà comprovar el planter de joves intèrprets i creadors amb les diverses actuacions del Matí de les Escoles de Música. I, finalment, el dimarts 13 de maig es projectarà The World according to John Coltrane de Robert Palmeer i Toby Byron (EUA, 1990) a l’Espai de Teatre i Cinema ETC.\nLa quinzena de concerts es reparteixen en tres espais: La Jazz Cava, L’Atlàntida i l’escenari Voll-Damm a la plaça del Carbó. En aquest últim, d’accés gratuït, hi tindran lloc la meitat de les actuacions i hi haurà servei de bar durant tot el dia, amb la clara voluntat d’acostar la música a tothom amb un esdeveniment obert i participatiu.\nCal destacar que la meitat de les propostes del Voll-Damm Festival Jazz Vic són gratuïtes i la resta amb entrades que van dels 5 als 22 euros. Les entrades es poden adquirir al web del Festival: www.festivaljazzvic.cat, a La Jazz Cava de Vic i a L’Atlàntida, Centre d’Arts Escèniques d’Osona. Tota la informació del Festival es pot consultar al seu web i també a l’aplicació per a mòbils, desenvolupada per Albert Vila.


Cicle de cinema Africà i Dona a La Casa Elizalde | La Casa Elizalde\nHome Blog Cicle de cinema Africà i Dona a La Casa Elizalde\nCicle de cinema Africà i Dona a La Casa Elizalde\nLa segona edició del Cicle de Cinema Africà i Dona (CCAD 2019), organitzat per l’Associació Cultural Africadoolu, projectarà el dimarts 12 de març a les 19h a La Casa Elizalde la pel·lícula Little Go Girls i oferirà un taller de danses urbanes de la Costa d’Ivori el divendres 15 de març a les 18h. Una programació en el marc del Dia Internacional de la Dona.\nLes “Little Go Girls”, noies entre 13 i 24 anys, analfabetes i majoritàriament musulmanes, segueixen una ruta caòtica que fluctua entre la delinqüència i les relacions sexuals remunerades als guetos d’Abidjan. Han fugit de les zones militaritzades del nord de la Costa d’Ivori o de la violència domèstica i es venen a preus grotescs per a fer-se amb una mínima autonomia desitjada. Una pel·lícula dirigida per Éliane de Latour.\nParal·lelament, s’organitza un taller de danses urbanes de la Costa d’Ivori: Coupé Décalé a càrrec de Ku´dacin Abrobeatz. Coupé Décalé és la dansa urbana de la descendència ivoriana en la diàspora. L’objectiu d’aquest taller és apropar el context històric on el Coupé Décalé va néixer, donar a conèixer la música que va sonar a la ciutat durant el període de la producció de la pel·lícula Little go girls i posar en pràctica els moviments del Coupé Décalé del mateix període.\nLes activitats son gratuïtes amb aforament limitat. Es poden fer reserves des d’una setmana abans de la projecció a través del web o trucant al 93 488 05 90.


June 2020 - Alquiler Casas Cerdanya\nEts aquí: Inici / temp / 2020 / June\n16 June, 2020 /in Pirineu Català /by Lloguers Amb Encant\nGaudeixi d’unes relaxades vacances a una de les nostres cases rurals situades al Pirineu català. Un lloc màgic en plena natura on podrà desconnectar i descansar confortablement gràcies als nostres lloguers amb encant a la Cerdanya. Un autèntic recés de tranquil·litat allunyat del enrenou de la sorollosa ciutat.\nLi oferim la possibilitat de passar les seves vacances al mateix cor de la Cerdanya, en ple Pirineu català, un enclavament únic on disposem de diferents cases de lloguer en diferents localitats totes elles molt ben situades. Comptem amb cases de vacances amb encant a les poblacions d’Alp, Baltarga, Bolvir i Prullans. Cases completament equipades amb tot el necessari per fer confortable la seva estada en contacte directe amb la natura. Totes les nostres cases disposen de garatge propi per la seva comoditat i de grans terrasses privades per gaudir del bon temps, l’aire pur de la muntanya i d’unes precioses vistes dels idíl·lics paratges que les envolten. Llegir més\nhttps://www.alquilercasascerdanya.com/wp-content/uploads/2020/06/casas-rurales-en-el-pirineo-catalan-alquiler-casas-cerdanya.jpg 853 1280 Lloguers Amb Encant https://www.alquilercasascerdanya.com/wp-content/uploads/2015/11/logo_lloguers_encant-300x73.png Lloguers Amb Encant2020-06-16 17:42:122020-06-16 17:42:12Cases Rurals al Pirineu Català


Casado exigeix a Sánchez que no dialogui amb un «desequilibrat» com Torra - Diari de Girona\nEl president de la Generalitat insta el cap de l'Executiu central a ser «valent» per parlar amb el Govern català «obertament» i a «no deixar-se arrossegar per la dreta i la ultradreta»\nefe/europa press/ddg 17.12.2018 | 00:05\nCasado exigeix a Sánchez que no dialogui amb un «desequilibrat» com Torra Diari de Girona\nEl líder del PP, Pablo Casado, va titllar el president de la Generalitat, Quim Torra, de «desequilibrat» per «fer una crida a un vessament de sang», i va exigir al cap de l'Executiu central, Pedro Sánchez, que no dialogui amb els independentistes i apliqui com més aviat millor l'article 155 de la Constitució. Casado va avisar l'Executiu del PSOE que no hi ha «independentistes bons i dolents», i li va reclamarque no es deixi portar «pels cants de sirena» dels qui apel·len al diàleg, ja que segons el seu parer és impossible aconseguir la convivència de la mà dels qui són «xenòfobs» per naturalesa i tenen al capdavant un «desequilibrat» com Torra.\n«No és un insult, ho explico. Cal ser un desequilibrat per escriure sobre els espanyols que som carronyers, hienes i escurçons. Cal ser tremendament desequilibrat per dir a la teva terra que estàs desitjant que el Govern t'enviï els tancs. I cal ser molt desequilibrat per dir que anheles la via eslovena; és a dir, la guerra civil», va afegir Casado.\nPer part seva, l'expresident del Govern José Luis Rodríguez Zapatero va animar Sánchez a continuar amb el diàleg a Catalunya perquè, segons el seu parer, els independentistes «no són colpistes». «No puc compartir que se'ls acusi a ells de feixistes o d'haver fet un cop d'Estat. Intel·lectualment no puc assumir això», va assenyalar Zapatero en una entrevista a El Mundo, en què en tot cas va matisar que els independentistes «han fet un viatge enlloc» i que «han sobrepassat els límits del que pot ser la política».\nTorra demana a Sánchez que sigui "valent" i que "no es deixi arrossegar per la dreta i la ultradreta"\nTorra va demanar al president del Govern central «que no es deixi arrossegar per la dreta i l'extrema dreta espanyola» i «tingui coratge per entaular un diàleg obert» amb el Govern, en el que es parli del «dret a votar el nostre futur en un referèndum». «Nosaltres li demanem al Govern espanyol i a Pedro Sánchez que faci cas al que expressa la societat catalana, que no es deixi arrossegar per la dreta i la ultradreta espanyoles, que sigui valent, que tingui coratge, que vulgui tenir aquest diàleg obert i sincer. Nosaltres estem esperant per parlar del que la societat catalana vol parlar», va dir.\nEn aquest sentit, el vicepresident de la Generalitat, Pere Aragonès, va afirmar que a Catalunya ja existeixen els consensos que reclama Sánchez per celebrar un referèndum. Aragonès va assegurar que les últimes enquestes d'opinió publica mostren que ja hi ha un consens ampli en la societat catalana i és que «això s'ha de resoldre amb un referèndum».\nLa líder de Cs a Catalunya, Inés Arrimadas, va demanar que el Govern central defensi els catalans el 21 de desembre, quan se celebrarà un Consell de Ministres a Barcelona, i va preguntar a Sánchez, si no s'adona que els CDRs tindran «la protecció del Govern de la Generalitat».\nLa pregunta del milió: és arriscat trencar ara el confinament total?.


El Suprem obre la porta a jutjar Forcadell per un delicte de 'conspiració per a la rebel·lió', inferior al de rebel·lió\nLa presidenta del Parlament, durant la seva intervenció en resposta al 155.\nLa condemna per aquest delicte podria quedar fixada en un rang d’entre 15 anys i 3 anys i 9 mesos, als que es podrien sumar les d’altres possibles delictes\nActualitzada 31/10/2017 a les 15:41\nLa interlocutòria on el Tribunal Suprem admet a tràmit la querella de la Fiscalia contra Forcadell i cinc membres de la Mesa del Parlament estableix que la investigació haurà de determinar si van cometre un delicte de rebel·lió (472 del Codi Penal), penat amb entre 15 i 30 anys de presó, o si els fets s’inscriuen en un delicte de ‘conspiració per a la rebel·lió’ (477 del Codi Penal), que estableix una pena de presó «inferior en un o dos graus» al delicte de rebel·lió. Cada grau implica una rebaixa de la pena a la meitat. Això deixaria una pena d'entre 15 i 7 anys i mig de presó en el cas de rebaixa d’un grau, o d’entre 7 anys i mig i 3 anys i 9 mesos en el cas que fossin dos graus. S’hi sumarien les penes per suposats delictes de malversació de fonts, però no per sedició, que quedaria englobat dins del delicte de rebel·lió o de conspiració per a la rebel·lió.\nEl suprem ha inclòs aquesta possibilitat de delicte de ‘conspiració per a la rebel·lió’ malgrat que el Fiscal no el recollia a la querella que va presentar aquest dilluns, fet que podria implicar el debat intern als òrgans judicials per la dificultat de vincular els actes que han tingut lloc a Catalunya al component de ‘violència’ necessari per poder condemnar algú per delicte de rebel·lió.\nA la seva querella, la Fiscalia provava de justificar l’existència d’aquest component de ‘violència’. Segons el Fiscal, la «violència» que requereix l’acusació de rebel·lió «no exigeix que s’esgrimeixin armes, ni combat, ni violències greus contra les persones». La Fiscalia basa aquesta premissa en la jurisprudència del Tribunal Suprem sobre el cop d’estat del 23-F perquè «els rebels mai poden assegurar que el seu alçament serà incruent, sense víctimes i sense vessament de sang».\nLa interlocutòria del Tribunal Suprem, però, no recull de moment aquesta tesi. Els magistrats apunten que malgrat que la fiscalia justifica el delicte de rebel·lió justificant l’existència de violència, «serà al llarg de la instrucció, quan els fets imputats, a la vista de les diligències d’investigació acordades per l’instructor, confirmin o desmenteixin la seva realitat». En aquest sentit, apunta que serà aleshores quan es pugui precisar si els actes són constitutius d’un delicte pròpiament de rebel·lió o de conspiració per a la rebel·lió, creat per als casos en què «els conspiradors no superen la fase merament preparatòria».\nLa Mesa del Parlament serà jutjada per rebel·lió i a Madrid, no a Catalunya\nEl TS cita Forcadell i els altres cinc membres de la Mesa investigats els dies 2 i 3 de novembre\n1.Busquen un noi jove desaparegut a Reus\n2.Renfe posa a la venda bitllets d'AVE a França ...\n3.Un pedòfil de Tarragona, investigat per ...\n4.El Mobile World Congress desvia participants...\n5.Treball fixa serveis mínims del 33% durant tot ...\n6.El judici al procés, en directe\n7.Detenen dos homes que acabaven de robar deu...\n8.Uns despreniments de la marquesina afecten...\n9.Antonio Orozco actuarà al Centre Cultural de ...\n10.Futbol base i filial del CF Reus volen...\n1. Sanitat investiga un restaurant de València ...\n2. Un alt funcionari de la Comissió Europea ...\n3. Detenen dues persones que fugien en moto per...\n4. Un estudi revela que les pedres blaves de...\n5. Roda de Berà dona la benvinguda a estudiants ...\n6. Professionals de l'Hospital Sant Joan lliuren...\n7. Els sindicats de la vaga del 21-F anuncien...\n8. La conferència de Margarida Aritzeta inaugura ...\n9. Una cinquantena de persones empaperen el...\n10. Una desena de desapareguts per una allau en...


Unes quatre-centes persones participen al torneig 3x3 de Bàsquet a la plaça de Cal Font d’Igualada - Canal Taronja Anoia\nIniciNotíciesEsportsUnes quatre-centes persones participen al torneig 3×3 de Bàsquet a la plaça de Cal Font d’Igualada\nProp d’un centenar d’equips i uns quatre-cents participants han disputat aquest dissabte el torneig 3×3 de bàsquet a la plaça de Cal Font d’Igualada. Durant unes 12 hores, amants de la cistella de totes les edats han pogut gaudir del seu esport en una jornada marcada per les altes temperatures. La competició ha comptat amb un total de set nivells – premini, mini mixt, infantil, cadet, júnior, sènior preferent i sènior top – a la vegada dividits, la majoria, per categoria masculina i femenina.\nEl torneig, celebrat al bell mig de la capital de l’Anoia i organitzat pel Club Bàsquet Igualada, és la cirereta del pastís que posa el punt i final a la temporada i a la Setmana del Bàsquet. Una setmana que va arrencar el dimarts 13 de juny amb una conferència a càrrec de l’exjugador del Barça de Bàsquet, Jaka Lakovic, i que ha finalitzat aquest dissabte amb la celebració del 3×3 de bàsquet i un sopar de cloenda a l’Ateneu Igualadí.\n3x3BàsquetCal FontClub Bàsquet IgualadaIgualadaJaka Lakovic\nActualitat esportiva 18-19 juny


Nom: CAPELLA DE SANT PERE VELL DE CASA CARRERA\nLocalització: Esterri d'Àneu (Pallars Sobirà)\nNúm. Registre / Catàleg: 11341-I\nData Disposició: 19/05/2011\nData publicació: 21/07/2011\nDe l'antiga església de Sant Pere, edifici d'una sola nau, coronada per un absis semicircular, només es conserva el mur de ponent. En el fragment de mur sud conservat, immediat a l'arc presbiteral, i en aquest mateix, es conserven sengles finestres de doble esqueixada i proporcions esveltes.\nL'aparell és format per carreuó de pedra de riu, disposat en filades uniformes, amb interposició de filades horitzontals de lloses, i amb la presència de pedra tosca en la formació de la lesena i les finestres. No hi ha indicis d'on podria obrir-se la porta.\nLes restes de la capella es troben a la part alta del poble vell d'Esterri d'Àneu, al jardí de Can Carrera, sobre la carretera que porta a la vall d'Isil.\n(Text procedent del POUM) De l'antiga església de Sant Pere, edifici d'una sola nau, coronada per un absis semicircular, només es conserva el mur de ponent. En el fragment de mur sud conservat, immediat a l'arc presbiteral, i en aquest mateix, es conserven sengles finestres de doble esqueixada i proporcions esveltes.\nLes restes de la capella es troben a la pa...


La mare de Nolito l'acusa d'obligar-la a pidolar per sobreviure mentre que la seva àvia el defensa - Esport3 - TV3 i Catalunya Ràdio\nLa mare de Nolito l'acusa d'obligar-la a pidolar per sobreviure mentre que la seva àvia el defensa\nNolito es va criar amb els seus avis després que fessin fora de casa la seva mare, addicta a l'heroïna. Ara, la seva mare ha carregat contra ell en un diari sensacionalista britànic\n12 Nov 2016 - 17.49\nEl jugador del Manchester City Manuel Agudo "Nolito" viu una tempesta familiar després de les revelacions de la seva mare, Rocío Agudo, al diari sensacionalista britànic "Mirror". La dona, de 46 anys, va acusar el seu fill "d'obligar-la a pidolar". La relació entre els dos es va trencar el juliol del 2015, després que el futbolista l'acusés de voler parlar amb ell només quan ella necessitava alguna cosa.\nDesprés d'aquesta discussió, la mare de Nolito es va plantar davant d'una de les cases del seu fill gran amb un rètol que deia: "Hola, em dic Rocío Aguado Durán, sóc la mare de Nolito, jugador del Celta i de la selecció espanyola. Demano feina i no m'ajuda. Em veig amb l'obligació de demanar per alimentar els meus fills. Menjar, gràcies".\nRocío Agudo viu en una llar ocupada des de l'octubre passat amb els seus dos bessons de sis anys després que, segons la seva versió, el davanter del City deixés de pagar-li el lloguer. Nolito sempre parla dels seus avis, Manuel i Dolores, que el van cuidar des de nen. La seva mare, que el va tenir amb 16 anys, va estar enganxada a l'heroïna i va passar 13 anys a la presó. Ho va deixar quan va saber que esperava bessonada.\nLa mare també acusa el futbolista de no haver ajudat un altre germà discapacitat, que va morir el desembre passat. "Vivia en un traster sota la primera planta perquè no podia pujar les escales. Vaig suplicar al meu fill que li comprés una vivenda adequada per viure amb dignitat, però només en vaig obtenir promeses", va explicar al "Mirror".\nLa resposta a aquestes dures declaracions no han arribat per part del futbolista, sinó de la seva àvia Dolores. Al mateix "Mirror" la mare de Rocío Aguado afirma que "tot el que diu la meva filla és mentida. No entenc com una mare li fa això al seu propi fill. Nolito és una persona humil, amic dels seus amics. Sempre la va ajudar, a ella i als petits. El problema és que sempre demanava més".\nNolito revela que Luis Enrique va ser clau a la seva carrera


A Tapachula, entre els migrants atrapats a la frontera entre Mèxic i Guatemala per dur solidaritat | NOTÍCIES | COMUNITÀ DI SANT'EGIDIO\nINICI > NOTÍCIES > A TAPACHULA, ENTRE ELS MIGRANTS ATRAPATS A LA FRONTERA ENTRE MèXIC I GUATEMALA PER DUR SOLIDARITAT\nA Tapachula, entre els migrants atrapats a la frontera entre Mèxic i Guatemala per dur solidaritat\n11 Febrer 2020 - MÈXIC\nDes del 12 de febrer els joves de les Comunitats de Sant'Egidio d'Amèrica Central animen un centre de dia per a infants\nTapachula és una ciutat mexicana de Chiapas, a l'extrem sud de l'Estat, a prop de la frontera amb Guatemala i a l'Oceà Pacífic. Està als peus d'un volcà conegut com El Tacaná i té una població d'uns 300.000 habitants.\nEl nom de la ciutat deriva de Tapacholatl, que en llengua nahuatl vol dir "terra submergida". L'economia de la ciutat és bàsicament agrícola. Hi ha especialment plantacions de cafè, de plataners i de mangos.\nAllà, des de finals de 2018 hi arriben caravanes amb milers de migrants centreamericans provinents d'Hondures, El Salvador, Guatemala i Nicaragua que esperen que tornin a obrir les vies de pas cap al nord.\nJuntament amb els llatinoamericans del passat setembre, també hi arriben milers d'haitians i africans, provinents d'Angola, Mali, República Centreafricana i Congo que utilitzen aquesta nova ruta. També ells esperen que es reobri l'espai per passar cap als EUA. Es queden a Tapachula perquè hi fa més calor, el clima és més suau i se senten en un ambient semblant al dels seus països d'origen, però les condicions de vida sovint són insuportables.\nMolts migrants viuen al carrer, a alguns els tanquen en centres de detenció durant setmanes o mesos esperant que les autoritats mexicanes els donin els documents de residència o de trànsit.\nTapachula rep el sobrenom de la "Tijuana del sud", en comparació amb Tijuana, la ciutat mexicana a la frontera dels EUA, principal punt d'arribada de les rutes migratòries.\nLa Comunitat de Sant’Egidio, davant de la difícil situació dels migrants, ha organitzat una missió d'acompanyament i ajuda a les franges més vulnerables, i especialment els infants, molts dels quals no estan acompanyats.\nMés de 80 joves de les Comunitats de Sant'Egidio d'Amèrica Central provinents de El Salvador, Guatemala, Nicaragua, Costa Rica i Hondures, des del 12 de febrer animen un centre de dia per a infants on duen a terme activitats educatives, de joc i suport escolar, d'ajuda psicològica i socialització. Reben dos àpats al dia i se'ls ajuda amb la higiene. El Centre vol ser sobretot un lloc de serenitat, obert també a les famílies per estrènyer l'amistat, per ajudar-les en el seu difícil viatge i per seguir en contacte si decideixen tornar als seus països d'origen. La presència entre els voluntaris de joves educadors salvadorenys, hondurenys i guatemaltecs, a més de mexicans, és un valor afegit molt important: ajuden els nens i les famílies a entendre millor els riscos del terrible viatge, s'erigeixen en punts de referència també per a comunicar-se amb els familiars dels migrants als seus països d'origen, intenten construir xarxes d'ajuda per evitar que molts infants visquin una terrible tragèdia humana.


Xirivella promourà lloguers assequibles d'habitatges a menors de 30 anys | Valencia Extra\nEl ple de l’Ajuntament aprova una moció per a destinar una partida específica a l’adquisició d’habitatges amb finalitats socials\nXirivella destinarà una partida específica en els pressupostos del pròxim any per a l’adquisició d’habitatges destinats preferentment al lloguer per a joves menors de 30 anys amb rendes o ingressos limitats. Per a aconseguir aquests habitatges al millor preu possible en el mercat, l’Ajuntament subscriurà els convenis del Consell per a exercir els drets de tanteig i retracte. La moció, presentada per Podem i transaccionada per PSPV-PSOE, va ser aprovada en el ple amb els vots a favor de tots dos grups, de Compromís i de la regidora no adscrita, mentre que PP i Ciutadans van votar en contra.\nJuntament amb aquestes mesures, el consistori també sol·licitarà les ajudes que convoque la Conselleria d’Habitatge i Arquitectura Bioclimàtica per a desenvolupar el Pla ADHA, destinat a impulsar l’ampliació dels parcs públics d’habitatge amb finalitats socials per a lloguer o cessió d’ús, i el Pla Recuperem Llars, per a recuperar mitjançant obres de rehabilitació habitatges amb finalitats socials.\n“Afavorir el lloguer entre la joventut del municipi a preus raonables és afavorir la seua emancipació. Amb aquesta iniciativa, que anirem concretant en pròxims pressupostos, volem ajudar els joves amb menys recursos a fer els seus primers passos cap a un projecte de vida independent i estable”, assegura Michel Montaner, alcalde de Xirivella.\nKaren Jansen, portaveu de Podem, sosté que “davant el greu problema que suposa la falta d’habitatge digne i assequible a Xirivella hem tirat endavant una sèrie de mesures que comprometen al nostre Ajuntament en la cerca de solucions com l’adquisició d’habitatge públic i la regulació dels preus del lloguer”.


AREC: "La bèstia i el sobirà": negar la visió d’una obra d’art per motius polítics\n"La bèstia i el sobirà": negar la visió d’una obra d’art per motius polítics\nCOMUNICAT DE LA PLATAFORMA D'ARTS VISUALS\nLa Plataforma d’Arts Visuals denuncia la cancel·lació que el MACBA ha realitzat de l’exposició "La bèstia i el sobirà", just unes hores abans de la seva obertura. En les dues dècades d'existència del museu, es la primera vegada que succeeix un fet d'aquesta magnitud. Demanem explicacions urgents al director del museu, al seu patronat i a tots els òrgans de govern sobre una gestió que s'ha demostrat del tot temerària i que atempta en contra el dret de la llibertat d’expressió dels creadors i dels públics.\nNOTA DE PREMSA DEL CONSELL NACIONAL DE LA CULTURA I LES ARTS\nEl CoNCA expressa la seva perplexitat davant de la cancel·lació de l'exposició La bèstia i el sobirà\nEl Consell Nacional de la Cultura i de les Arts (CoNCA) expressa la seva perplexitat davant de la cancel·lació aquest dimecres de l'exposició La bèstia i el sobirà que s'havia d'inaugurar el mateix dia al MACBA i lamenta que aparentment aquesta decisió precipitada no respongui a criteris estrictament artístics.\nSense entrar en la valoració artística de l'escultura que ha motivat aquesta cancel·lació, el CoNCA vol refermar el seu compromís en la defensa del principi irrenunciable de la llibertat de la creació artística.\nEl CoNCA concedeix una gran importància als llenguatges artístics contemporanis i insta el MACBA, com a ambaixador de les tendències artístiques innovadores, a donar suport a l'art i als creadors més rellevants del nostre país i a actuar amb una indispensable vocació d'incidència i de diàleg internacional des de la seva implicació en l'avantguarda. El CoNCA entén que l'exposició cancel·lada constituïa una aposta inspirada en aquest objectiu.


Consells sobre moda i consells | CAT.rickylefilm.com\nA partir dels texans perfectes per portar casament d'hivern, aquí hi ha les tres principals interrogants de la moda que ens fan més regularment sobre - i els consells i trucs, creiem que ajuden a respondre-hi!\nAJUDA! Com puc trobar el parell perfecte de jeans?\nBé, ens direm si els trobem! La veritat és que els texans són una de les compres més personals de tots - i que encara no han renunciat a la recerca de la nostra de tots els temps favorit parell de blaus veritables, de manera que no es preocupi vostè no està sol. No obstant això, podem donar-li un consell: marques com Paige Denim, J Brand, Current / Elliot, acne i 7 per a tota la humanitat, no s'han convertit en favorits de les celebritats per a res - juntament amb talls ultra-afalagador, els pantalons texans d'aquestes etiquetes es gastarà bé i no perdrà la seva forma o anar folgats als genolls com versions més barates. No obstant això, tot i que el classificaria en la categoria de 'compra' d'inversió, amb cada parell brunzit al voltant de la marca de 200 €, que no són barats.\nL'alternativa? Glamour.com taxes d'Uniqlo i Topshop com els millors llocs per comprar els pantalons texans al carrer. Les dues masses llocs de l'estoc d'estils de tendència dirigida per: cigarretes de Topshop tenen en elàstic per donar-los una sensació en aerosol Kate Moss a l'estil boyfriend jeans juntament dificultats i les cames rectes intel·ligents, mentre que les versions de Uniqlo vénen en colors bonics dolços. A més, estan bastant que vostè pot permetre una de les parelles un preu raonable.\nDonant-li voltes a un altre enigma de la moda? Potser els seus lectors Glamour.com companys poden ajudar! Feu la seva pregunta a la nostra pàgina Moda SOS.\nIndigo de plec frontal Vaquers ajustats, 42 € a Topshop\nDenim cònics Vaquers ajustats, 29 € a [b] Uniqlo\nCurrent / Elliot El nuvi Jeans, 228 euros a [b] My-Wardrobe.com\nAJUDA! Què em poso a treballar?\nEn concret, se'ns pregunta molt què posar-se per al primer dia de treball. Aquesta situació és més difícil perquè tens cap punt de referència és a dir, no es pot ja veure el que tothom està fent servir i jutjar el codi de vestir en conseqüència. Si vostè s'ha embutxacat un treball creatiu (estem parlant de disseny gràfic o PR), armaris de treball són en general bastant relaxat, però si vostè treballa en un camp amb visió empresarial més corporatiu, aquí hi ha les regles:\nno ha de fer: dessuadores, pantalons (òbviament), UGGs, qualsevol cosa que revela molt escot / cuixa / enrere, res esquinçat, brut, arrugat o amb forats, res amb lemes o imatges potencialment ofensius impreses en, pantalons curts, sandàlies i barrets, sabates de taló que són massa alts, porcions de perforacions visibles del cos o tatuatges, vestits d'estiu, els tirants del sostenidor a la vista, i pesat, molest maquillatge.\nNO: Miri a celebritats com Kate Hudson, actriu francesa Clémence Poésy i Olivia Palerm en la recerca d'inspiració - tots ells Tenen diferents estils apropiats per a l'oficina.\nNO: S'adhereixen a una paleta de colors fàcil d'obra de negre, grisos, blau marí, crema i beix (que fa que l'elecció d'un vestit a les 7.30 hores de manera molt més fàcil, prometem).\nNO: tractar una brusa de seda, volants o imprès ficat en una faldilla fins al genoll equipada amb malles gruixudes opaques i bombes clàssiques, o un parell de pantalons cama de fusta amb una samarreta de la samarreta pot de coll i al desgast amb-res jaqueta.\nNecessita més inspiració? Mireu el que 30 dones reals estil coneixedors d'anar a treballar\nMocha Pin Meta setí de la brusa, 30 € a [b] Dorothy Perkins\nBallant al voltant de la faldilla, 65 € a [b] French Connection\nLluna de llana prim pantalons, 75 € a [b] French Connection\nCamisa de Houston Àngel, 50 € a [b] French Connection\nPantalons panell lateral, 69 € a [b] COS\nAJUDA! Què hauria de portar a un casament?\nAlgunes parelles reflexius envien un codi de vestimenta en el seu convidar (uf, problema resolt), però si no us han donat una pista, no es pot anar malament amb un preciós vestit - trobar la correcta i que pot vestir o avall per el dia o la nit dos, i el desgast que sol o en capes a l'estiu o hivern. No sap com triar? Seguir les nostres regles simples:\nNO vestir de blanc - és el color de la núvia, duh.\nNO invertir en alguna cosa esdeveniment apropiat per anar amb ella - capes i xals per a l'estiu, boleros i retallada jaquetes d'esmòquing per a l'hivern.\nNo es vista com si fos un dissabte a la nit. Això vol dir evitar despullar massa pell ni res massa cridaner, enlluernador o descurat. Si no sou un casament temàtica del curs.\nFeu que el seu vestit un aspecte diferent cada vegada que ho faci servir per proveir-se de accessoris de cèrcol d'utilitzar. Tocats són el pa tradicional del casament, però les senyores de moda d'avantguarda han de tractar de guants d'encaix, fermalls atractiu, estoles de pell d'imitació i brillants anells de còctel, també.\nNO portar res més que una bossa d'embragatge. Simplement va a mirar rar en les fotos del casament, confia en nosaltres.\nEdició limitada gasa gris volant vestit, 170 € en Topshop\nVestit d'encaix de ganxet dolçor, 195 € a [b] Reiss\nEmmotllament del Cap, 32 € a [b] Miss Selfridge\nMia vestit de jacquard, 135 € a [b] Costa


Les rates ubicades a la plaça 25 d'Abril desapareixeran abans de les festes\nDes del dimarts 18 al 25 d'agost una part de la plaça 25 d'Abril romandrà tancada per a actuar contra una plaga de rates concentrada en el lloc. L'operació per a eliminar la plaga de rates continua i se'n va a actuar amb la major rapidesa perquè no afecte el desenvolupament normal de la vida dels veïns de Puçol.\nEl dilluns 17 d'agost va visitar la plaça 25 d'Abril el tècnic de l'empresa contractada per a realitzar la desratització i així poder examinar la zona i decidir quina part de la plaça tancar.\nEl dimarts 18 ha començat el tractament que tindrà una duració d'una setmana. L'objectiu d'aquesta operació és eliminar com més prompte millor la plaga de rates que està afectant Puçol, perquè no incidisca negativament en els veïns i visitants de la localitat.\nJuan Miguel Bayarri, regidor de sanitat, indica que “el pròxim dimarts 25, quan acabe el treball d'eliminació de la plaga, s'adequaran la plaça i els jardins perquè estiguen en les millors condicions de cara a les festes populars i patronals”.\nD'aquesta manera, es recorda a tots els veïns que en una setmana finalitzarà el tractament i, per tant, la plaça tornarà a la normalitat perquè qualsevol persona puga fer ús d'ella en la seua totalitat.\nInforma i fotos: Arnau Darós


La Ribera d’Ebre impulsa CoEbreLab, un espai d’innovació social, digital i col·laborativa per detectar i abordar reptes amb impacte al territori - Consell Comarcal de la Ribera d'Ebre\nLa Ribera d’Ebre impulsa CoEbreLab, un espai d’innovació social, digital i col·laborativa per detectar i abordar reptes amb impacte al territori\n7 febrer 2019 · Noticies\nVisita recent dels tècnics comarcals d’informàtica a espai CoBoi de sant Boi de Llobregat.\nCoincidint amb la Mobile Week Catalunya, el Consell Comarcal de la Ribera d’Ebre obrirà un nou espai públic que funcionarà com a laboratori d’innovació social, digital i col·laborativa al territori: CoEbreLab, que com el seu mateix nom indica té dos vessants estratègiques: Co- de comunitat, ja que es basarà en una filosofia de treball col·laborativa, on la Ribera aporta l’experiència, la metodologia i el coneixement del projecte del Coworking Rural dels darrers anys; i Lab de laboratori, com a eina de testeig i experimentació d’iniciatives amb impacte al territori.\nCoEbreLab se situarà físicament al Telecentre de la Ribera, a Móra d’Ebre, i formarà part de la Xarxa CatLab que impulsa la Secretaria de Telecomunicacions amb l’objectiu d’estendre la innovació social i digital arreu del país, avançant cap a un sistema universal d’innovació adaptat a l’era d’internet. Aquesta xarxa vol generar i compartir coneixements i recursos, i articular respostes innovadores per als reptes de la societat. L’espai estarà obert a emprenedors, a qui se’ls acompanyarà en l’inici dels seus projectes, però també a empreses que vulguin innovar amb TIC i a administracions públiques, en aquest cas aplicant avenços en administració electrònica.\nMetodologia per al CatLab\nEspai Coboi de Sant Boi de Llobregat.\nEn aquesta iniciativa la Ribera d’Ebre té un company de viatge: l’espai CoBoi de Sant Boi de Llobregat, també pioner, i amb qui desenvoluparan una metodologia dinàmica i participativa, basada en el model de quàdruple hèlix: empreses, administració pública, centres de coneixement i ciutadans o usuaris de la innovació. Hi haurà una figura clau: l’agent d’innovació social, que a la Ribera realitzaran els tècnics comarcals. Aquesta metodologia servirà perquè altres laboratoris de la xarxa CatLab també innovin en els seus territoris.\nAl CoEbreLab es treballarà a partir de reptes plantejats pels mateixos usuaris, per exemple aplicar TIC en els seus negocis. Perquè no és un espai de Coworking com els que coneixem fins ara: l’objectiu és ajudar als emprenedors i les empreses a fer créixer els seus projectes i, per tant, la seva estada a l’espai de CoEbreLab serà per un temps determinat. Un cop superats els reptes i consolidada la idea, s’hauran d’establir pel seu compte, per exemple una opció és instal·lant-se en espais de la xarxa Cowocat Rural. De fet, es preveu que aquest suport que brindarà CoEbreLab impulsi l’emprenedoria i l’obertura de nous espais de Coworking rural a la Ribera i a les Terres de l’Ebre, dinamitzant a més tota la xarxa Cowocat Rural.\nEn definitiva, es tracta d’inspirar, motivar i facilitar idees i projectes emprenedors amb l’objectiu que s’estableixin i es consolidin a la comarca, arrelant així també població. De fet, la iniciativa sorgeix a partir de la demanda dels mateixos joves i emprenedors de la Ribera i de la resta de territoris rurals de país, una necessitat que Cowocat Rural detecta i planteja als tècnics d’Informàtica del Consell Comarcal de la Ribera com a assistents tècnics del projecte.\nLa inauguració del CoEbreLab tindrà lloc el dilluns 18 de febrer, primer dia de la Mobile Week Catalunya a la Ribera d’Ebre, i amb la presència del conseller de polítiques digitals, Jordi Puigneró.


El Teatre - Auditori estrena temporada cultural - Ajuntament del Morell\nEl Teatre - Auditori estrena temporada cultural\nPer al públic més familiar el diumenge dia 11 d'octubre ens visitarà un dels millors mags del panorama actual, Charlie Mag recent guanyador del prestigiós premi Li-Chang del festival internacional de màgia de Badalona que amb el seu espectacle "Moments màgics" ens portarà uns dels millors trucs del moment. El dissabte 17 a les 19:00 es el torn perquè la Coral Guspira del Morell juntament amb 2 altres corals del país ens ofereixin l'espectacle "Catalunya Coral" un bon repertori del millor cant del país. Per celebrar la castanyada el dia 31 d'octubre es realitzarà un espai de contacontes sobre la tardor i la castanyada, la companyia Guilla Teatre ens porta l'espectacle "Una carretada de contes" que ens endinsarà en aquesta festa tan tardorenca. Passada la festa major, el 22 de novembre, serà el torn del musical "Somriures i Llàgrimes". Per primer cop una companyia catalana porta a escena aquest musical que tothom coneix.


Tossudament alçat - Regió7\nAdeu a un referent cultural\n20·09·20 | 11:38\nDiumenge matí, surto al balcó i em meravella el dia amb què he estat obsequiat: lluminós, de cel blau sense noses, d'atmosfera transparent. Des de casa veig el Montserrat que m'agrada, el Montserrat de plecs i replecs, net, retallat amb traça segura. Esmorzar lleuger perquè ahir vam anar de visita i vam dinar d'allò més bé. Vam ser a casa del Llorenç Soldevila i de l'Àngels Fíguls, amics i mestres nostres. Mentre esmorzo, la Carme, em dóna la notícia: el Regió7 en el Facebook diu que ha mort el Lluís Calderer. Ostres! (eufemisme). La llum del dia és ara tristesa.\nEl Llorenç, de Monistrol de Montserrat, i el Lluís es coneixien de feia temps; plegats, amb altra gent com el santfruitosenc Juli Grandia, havien iniciat en el ja reculat 1975 la publicació de la revista literària Faig que un servidor amb setze anys venia en una parada a la Universitat Catalana d'Estiu a Prada de Conflent aquell mateix any. Coneixia el Lluís Calderer a través del Llorenç, ha estat un nom que m'ha acompanyat all llarg dels anys; els bons noms que t'acompanyen, ajuden a fer gruix.\nDesprés, la meva feina a Regió em va dur a sovintejar-lo més assíduament i crec que puc dir que vam establir un corrent d'amistat. La darrera vegada que el vaig veure, fa un parell de mesos, va ser prop de la llibreria Parcir, jo en sortia i ell pujava carrer Guimerà amunt; ens vam saludar, ens vam demanar per la salut mútua, vam comentar el moment que ens ha tocat, i ens vam dir adéu. Mai sabràs quina serà la darrera vegada que veuràs algú apreciat, mai! Per tant, aprofitem els instants que se'ns brinden!\nManresa i els Països Catalans perden un referent en temps de pocs referents. Avui no és un bon dia, però podríem millorar-lo una mica, si som capaços de renovar el compromís amb la llengua i la cultura catalanes, talment com ho va fer al llarg de la seva vida el Lluís Calderer, tossudament alçat. Des d'avui li ho devem, ens ho devem.


Projectes biblioteca > Gali-Salut > Materials > Recursos per llengües > Amazic / Berber\nSou a:UdG › Gali-Salut › Materials › Recursos per llengües › Amazic / Berber\nAmazic / Berber\nÉs un fet conegut que cada llengua representa la realitat d’una manera que li és pròpia i que el lèxic es distribueix privilegiant o ocultant determinades distincions. En amazic hi ha un sol terme per referir-se al que en català es designa amb dos, cama i peu, però distingeix sis formes diferents, segons les edats, per al el terme ‘nen’.\nbraç i mà\ncama i peu\nnen de pit\nnen d'1 a 3 anys\nnen de 3 a 5 anys\nnen de 5 a 10 anys\nnen de més de 10 anys\nTrobem diferències entre les llengües en les relacions que estableixen entre certes parts del cos i determinades emocions o estats psicològics. En català solem relacionar-los amb el cor (trencar el cor a algú vol dir causar-li una gran aflicció); però això no ha de ser igual en totes les llengües, que poden tenir el fetge o un altre òrgan intern com a seu de les emocions. En amazic:\n'amor matern, tendresa'\nAl Marroc es considera que els nounats són els més susceptibles de patir mal d’ull, per això no se’ls ha de mirar gaire ni fer-los compliments directes. Les mares els protegeixen amb talismans i amb la recitació de versets alcorànics.\nNo totes les llengües tenen el mateix nombre de termes bàsics per a anomenar els colors; la segmentació de la gamma cromàtica en unitats bàsiques no és igual en totes les llengües: un amazic que tingui dificultats per utilitzar els termes blau i verd en català no necessàriament té problemes de vista (com un català que no sàpiga distingir si un objecte és blu o azzurro en italià):\nAmazic azegza 'blau / verd'\n7. Espai temps


Rock City Hotel Abeokuta Nigèria - Ofertes d'hotels amb els MILLORS DESCOMPTES EN LÍNIA\nAllotjaments a Abeokuta\nVeure tots els 24 allotjaments a Abeokuta.\n7-8 Sholola Street Off Moshood Abiola Way., Abeokuta, Abeokuta, Nigèria - Veure al mapa\nMés informació sobre Rock City Hotel\nSi el que està buscant és per un hotel ben situat a Abeokuta, no busqui més enllà de Rock City Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Rock City Hotel asseguren una estada plaentera als seus clients. Els clients de l'hotel poden gaudir de recepció 24 hores, magatzem d'equipatge, servei d'habitacions, instal·lacions per a reunions i banquets , instal.lacions de barbacoa.\nL'ambient de Rock City Hotel es reflexa en cada habitació. aire condicionat, servei de despertador, insonorització, telèfon, ventilador són només algunes de les comoditats a la vostra disposició. Durant el dia podeu gaudir de l'atmòsfera relaxant de jardí. Descobreixi una encantadora mescla de servei profesional i ampla gama de característiques a Rock City Hotel.


Preparació dels materials i l’almassera per la collita :Oleum Flumen\nPer aconseguir un oli d’oliva verge extra d’alta qualitat és imprescindible tenir una matèria primera, les olives, en perfectes condicions. Recollir les olives en el seu punt just de maduració farà que, posteriorment, tinguem uns olis d’unes característiques concretes. La mida de la caixa per transportar-les, el temps que passa des de la collita fins a l’arribada del molí i la cura en aquest són elements que tenim estudiats al detall perquè els olis Oleum Flumen compleixin els requisits qualitatius.\nTambé és imprescindible treballar amb una maquinària i materials adequats. Aquests han d’estar amb les condicions tècniques, d’higiene i de neteja adequades, i durant tot el procés de producció, des que es cullen les olives al camp fins que l’oli està envasat i preparat per ser consumit.\nMATERIALS DE RECOL·LECCIÓ\nAmb la matèria primera ben cuidada i controlada, queden per comprovar el manteniment i les condicions higièniques dels materials i maquinària del camp i l’almàssera. Perquè això sigui possible s’ha de ser molt curós amb tots els detalls, des de la neteja de les caixes de recol·lecció dels fruits, fins als filtres i dipòsits d’emmagatzematge de l’oli ja elaborat, passant per totes i cadascuna de les màquines que hi ha durant tot el procés.\nLes caixes, els mantells de protecció del terra, els vibradors (de pinta o de tronc), i també els vehicles amb els quals es realitzen aquestes labors al camp han d’estar ben preparats i nets. En definitiva tots aquells materials i màquines que estaran en contacte amb els fruits en un moment o altre.\nQuan els materials i maquinàries del camp estan preparats i llestos per a la seva utilització correcta, s’ha de deixar preparada l’almàssera, tant en sentit d’higiene i neteja, com de provisions, tenint preparats una sèrie de recanvis de peces de fàcil desgast i eines per a qualsevol imprevist que pugui sorgir durant el funcionament de la maquinària.\nCal comprovar, també, que la maquinària funciona correctament, que els sistemes electrònics segueixen en correcte estat i que les màquines estan en perfectes condicions i preparades per a la campanya actual. Es desmunten les màquines peça a peça i es passa a netejar-les a fons assegurant que no hi queda cap resquitx de brutícia.\nÉs molt important dur a terme aquestes tasques de neteja i desinfecció amb molta cura, ja que tenir una maquinària bruta pot produir a part d’un mal funcionament d’aquesta, una sèrie de fermentacions amb els consegüents defectes en el producte final que farien que ja no tinguéssim un oli d’oliva verge extra d’alta qualitat, que recordem és el principal objectiu de la producció.\nFinalment remarquem que després de l’ús de la maquinària durant un dia de campanya cal tornar a netejar i desinfectar tot el circuit per l’endemà, ja que deixar restes de material orgànic de les olives i de l’oli durant tota una nit, o almenys durant unes hores, podria comportar la fermentació de les mateixes i aportar als olis dels dies següents defectes no desitjats. A Oleum Flumen fem una neteja diària del molí després de la seva utilització. Ja de matinada netegem ben bé la maquinària per poder començar, l’endemà, una nova jornada de collita i multuració.\nUn article d’Eloi Torrent\n07 de novembre de 2017 Deixa els teus comentaris\tClara Terès Arcarons\tAOVE, EVOO, mas mariet, nou molí tecnològic, oleoturisme, Oleum flumen, oleumflumen


El projecte social Espai Mescladís corre el risc de ser expulsat de Ciutat Vella - Social.cat\nEl projecte social Espai Mescladís corre el risc de ser expulsat de Ciutat Vella\nL’Ajuntament de Barcelona desatén la petició de l’entitat, que va perdre el concurs davant d’una empresa privada\nL'Espai Mescladís, a la plaça del Pou de la Figuera, al districte de Ciutat Vella | Mescladís\nEl projecte social Espai Mescladís, que ajuda, des del seu restaurant comunitari, persones migrades a integrar-se laboralment, corre el disc de ser expulsat de Ciutat Vella. L’entitat va perdre el novembre del 2017 el concurs per gestionar la terrassa municipal davant d’una empresa privada i va presentar diversos recursos i al·legacions. Ara, després que tots els recursos hagin estat denegats, l’entitat tem ser desallotjada de forma imminent.\nEspai Mescladís va néixer el 2010, quan Parcs i Jardins, que era qui tenia la titularitat del local de la plaça del Pou de la Figuera, va obrir un concurs públic “pilot” perquè projectes socials poguessin donar ús a espais públics per tal de promoure una ciutat inclusiva. L’entitat Mescladís, que feia ja cinc anys que formava persones migrades com a cuiners o cambrers, va veure una oportunitat per acabar de donar forma a la seva iniciativa comunitària i va concursar i va guanyar la gestió del local.\nDes d’aleshores, Espai Mescladís s’ha convertit en un espai de trobada per a persones migrades i per als veïns del barri. Però el 2017 la titularitat del local va passar de Parcs i Jardins al districte de Ciutat Vella, que va considerar que havia de tornar a obrir un concurs públic. Va ser llavors quan Espai Mescladís va perdre el concurs. “Per negligència o desconeixement, el districte va definir unes noves bases per al concurs i va eliminar els objectius socials del plec original, motiu pel qual es van presentar empreses sense vocació social”, denuncia l’entitat en un comunicat.\nDavant d’aquesta situació, Mescladís va presentar al·legacions al concurs, que van ser rebutjades, i va engegar una recollida de signatures que, en poques hores, va aplegar més de 7.000 signatures i que l’entitat va entregar a la regidora Gala Pin. Més tard, va presentar també un recurs d’alçada, que també va ser desestimat. Així que l’agost del 2018 va rebre una carta oficial que els demanava abandonar l’espai en 15 dies.\nAleshores, l’entitat va decidir anar al Tribunal Català de Contractes del Sector Públic, que va congelar el desnonament. Però aquest mes de març, el tribunal ha respost que no té competència per resoldre el conflicte i, per tant, Mescladís torna a estar a l’espera de rebre de nou una carta de desnonament. Per això, han rellançat la seva campanya #SosMescladís amb un manifest, en què demanen el suport dels veïns.\nEspai Mescladís dona feina a 14 persones, 12 de les quals tenen contractes d’inserció. Com en Malamine Soly, que és responsable gerent del restaurant i que tot just aquests dies explicava la seva experiència migratòria a l’obra teatral P.A.U Paisatges als ulls, i que ha format persones com la veneçolana María Lisset Suárez, el testimoni de la qual va recollir també el Social.cat.


Montmajor - Viquipèdia, l'enciclopèdia lliure\n42° 01′ 04″ N, 1° 44′ 07″ E / 42.017752°N,1.735373°E / 42.017752; 1.735373Coord.: 42° 01′ 04″ N, 1° 44′ 07″ E / 42.017752°N,1.735373°E / 42.017752; 1.735373\nMontmajor és un municipi del sud de la comarca del Berguedà.\n2 Llocs d'interès i patrimoni\n2.1 Patrimoni Arquitectònic i museístic\n2.1.2 Edificis religiosos\n2.2 Patrimoni immaterial, festes i folklore\n2.2.1 Ball de Cascavells de la Torreta\nLlista de topònims de Montmajor (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).\nEl terme municipal està format per quatre sectors força allunyats. El sector principal, en el que hi ha un entrant pronunciat del municipi solsonenc de Navès. L'enclavament de Catllarí (5,45 km²), al nord, entre Fígols, Castellar del Riu i Guixers. L'enclavament de Comaposada (8,01 km²), que està separat del sector principal per l'Espunyola. I el de Valielles (3,20 km²), enclavat a l'interior del Solsonès, entre les serres de Busa i de Valielles.\nS'hi troba el poblat ibèric de Sant Miquel de Sorba, Poblat de la tribu dels bargusis.\nPujol de Planès, el 21\nSant Feliu de Lluelles 45\n15 29 30 364 594 1.239 690 691 694 734\n772 866 941 1.016 744 759 739 656 485 485\n499 488 473 465 459 463 472 483 473\nLlocs d'interès i patrimoni[modifica]\nArticle principal: Llista de monuments de Montmajor\nPatrimoni Arquitectònic i museístic[modifica]\nEl Pujol de Planés i església de Sant Esteve entre 1890 i 1923\nSant Esteve del Pujol\nA continuació hi ha una llista de les esglésies i capelles de Montmajor, indicant a quina parròquia pertanyen:\nParròquia del Pujol de Planès.\nPatrimoni immaterial, festes i folklore[modifica]\nBall de Cascavells de la Torreta[modifica]\nL'últim diumenge d'abril se celebra la Festa Major de la Torreta, a la Parròquia de Sant Feliu de Lluelles. La festa comença amb la missa al migdia que es clou amb el cant dels goigs i es reparteix un pom de flors als assistents. Segons la història oral (recollida per Ramon Viladés), el ball de cascavells va tenir alts i baixos, segons la situació socio-política de la zona i després de patir durant les guerres carlines, es va restaurar l'any 1923. Tot i que no es conserva documentació escrita d'aquest ball, ja al segle xix era considerat una tradició, però abans s'havia celebrat el 2 de febrer, per la Festa de la Candelera i es va canviar degut al mal temps hivernal poc després de la Guerra Civil espanyola. El ball, que en l'actualitat es balla davant l'ermita de la Torreta, a prop de la masia de Can Jané, s'havia ballat a llocs com l'era de Can Besora i al Cap de la Barraca.\nAntigament només podien ballar el ball els joves solters però des de la dècada de 1940, a causa del despoblament de la regió, és ballat tant per nois com noies, solters i casats i el nombre de balladors no és fix. Respecte a la música, abans s'havia ballat al ritme d'una cançó acompanyada per un violí, posteriorment s'ha ballat acompanyat per una cobla o per mitjans mecànics. Les noies i dones que ballen van vestides amb una faldilla estampada, blusa blanca, llaç vermell al coll, mitjons blancs i espardenyes de vetes vermelles i els homes i nois porten pantaló blau marí, faixa vermella, camisa blanca, llaç vermell al col, mitjons blancs, espardenyes de vetes vermelles i cascavells.\n↑ Breu història del Berguedà: dels orígens al món romà[Enllaç no actiu] (castellà)\n↑ Bach i Riu, Antoni. Montmajori i el seu Comú. Solsona: Mn Antoni Bach i Riu, p. 91-92.\n↑ 4,0 4,1 4,2 4,3 Viladés, Ramon «Ball de Cascavells de la Torreta». L'Erol, revista cultural del Berguedà, 1, setembre 1982, pàg. 39.\nA Viquidites hi ha citacions, dites populars i frases fetes relatives a Montmajor\nA Wikimedia Commons hi ha contingut multimèdia relatiu a: Montmajor\nAjuntament de Montmajor Arxivat 2015-01-22 a Wayback Machine.\nObtingut de «https://ca.wikipedia.org/w/index.php?title=Montmajor&oldid=28557846»\nLa pàgina va ser modificada per darrera vegada el 6 nov 2021 a les 21:01.


Jornada "La funció de les dades al món biomèdic" el 18 de novembre a l'IEC — Grau en Ciència i Enginyeria de Dades — UPC. Universitat Politècnica de Catalunya\nJornada "La funció de les dades al món biomèdic" el 18 de novembre a l'IEC\nSou a: Inici / Notícies / Jornada "La funció de les dades al món biomèdic" el 18 de novembre a l'IEC\nUn dels conferenciants és el professor Ricard Gavaldà, ponent de l'acte inaugural del curs 2021-2022 del GCED.\nJornada "Funció de Dades - La funció de les dades al món biomèdic" el 18 de novembre a l'IEC\nLa disponibilitat de grans volums de dades planteja a la recerca i la pràctica biomèdiques la necessitat de disposar de tècniques d’anàlisi de dades. Per tant, la col·laboració entre disciplines quantitatives com les Matemàtiques, l’Estadística o la Intel·ligència Artificial i el món biomèdic és avui imprescindible. És per això que la Societat Catalana de Matemàtiques (SCM), la Societat Catalana d’Estadística (SoCE) i l’Associació Catalana d’Intel·ligència Artificial (ACIA) organitzem aquesta jornada titulada “La funció de les dades en Biomedicina”, dedicada a intensificar la col·laboració entre les nostres disciplines i el món biomèdic al nostre país.\nAquesta jornada manté una continuïtat amb la jornada “La funció de les dades” organitzada per la SCM i la SoCE i celebrada a l’IEC el 14 de novembre de 2019. Les societats implicades tenim la voluntat de continuar l’organització periòdica de jornades “la funció de les dades” centrades en àmbits d’interès, durant els anys vinents.\nLa jornada constarà de dues sessions. Al matí, en la sessió titulada Eines, es faran quatre tallers en què es presentaran diverses metodologies avançades d’anàlisi de dades, útils en Biomedicina. A la tarda, a la sessió titulada Reptes, es faran tres conferències que es presentaran diferents reptes de tipus quantitatiu que la recerca i la pràctica biomèdica plantegen actualment.\nMés informació i inscripcions al web del CRM.


Residencial La Teja Zahora Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nResidencial La TejaBungalowCarretera Vejer-Los Canos Km 11, Zahora, Zahora, Espanya, 11160 - Veure al mapaExcepcional9,5Basada en61comentarisResidencial La TejaVeure més fotosVestíbulVeure més fotosVeure totes les 40 fotosExcel·lent ubicació 9,5Veure al mapa9,5UbicacióParticularitats que li encantaranaire condicionatbalcó/terrassa\nSobre l'allotjamentDescripcióConvenientment situat a Zahora, Residencial La Teja és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Residencial La Teja, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix recepció 24 hores, visites turístiques per garantir el més gran comfort possible als seus clients. L'ambient de Residencial La Teja es reflexa en cada habitació. aire condicionat, calefacció, balcó/terrassa, aparell de televisió, nevera són només algunes de les comoditats a la vostra disposició. L'hotel ofereix instal.lacions fantàstiques, incloses piscina exterior, per ajudar-vos a relaxar després d'un carregat dia a la ciutat. Les seves instal.lacions de primera i una situació excelent fan de Residencial La Teja la base perfecta per a gaudir de la seva estada a Zahora.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


càrrecs – Escola Garbí Pere Vergés Badalona\nVam presentar el Consell General, format per alumnes de 6è de Primària amb moltes ganes d’iniciar la primera actuació i també el Consell Auxiliar, on els nens i nenes de 3rP van mostrar-se amb molt bona predisposició envers el càrrec. L’acte va ser molt emocionant ja que vam poder conèixer els primers Consells d’aquest curs. També vam donar la benvinguda a l’etapa als més petits, els nens i nenes de 1r de Primària, i tot seguit, vam presentar els càrrecs de cada classe. Finalment vam fer un recorregut de tots els cursos i vam poder compartir algunes de les experiències que viurem a l’Escola aquest any. Vam acabar l’acte amb molta il·lusió per encetar aquest nou curs.\nConsell General format per nens i nenes de 6è de Primària.\nConsell Auxiliar format per nens i nenes de 3r de Primària.\nConeixem els més petits, els nens i nenes de 1r de Primària.\nPublicat el 21 de setembre de 2016 22 de setembre de 2016 By noticiesbdn2\nDesprés de la pausa de les vacances nadalenques i amb aires renovats i energia, l’Escola ha emprès de nou les tasques de la Vida Social.\nAquesta vegada ha estat el Color Blau qui ha aconseguit més dècimes, per tant les noies i nois de les classes Canigó i Sant Jordi d’aquest Color han tingut l’oportunitat engrescadora de formar el nou Consell General. La decisió no ha estat fàcil, ja que, en repetir el Color guanyador, s’han presentat molts candidats que ja havien tingut càrrec. Però com que l’experiència havia estat del tot positiva, han volgut repetir. Aquest fet ens reafirma la il·lusió i interès que tenen els nostres alumnes per ser membres actius de la nostra comunitat educativa. També han pogut escollir càrrec del Consell Auxiliar els nens i nenes de les classes Llevant i Migjorn.\nFinalment , el Consell ha quedat format per:\nCAP DEL CONSELL Narcís Martí\nCRONISTES I RESPONSABLES DEL CENTRE D’INFORMACIÓ Eduard Cabelo i Martina Garrigós BIBLIOTECÀRIES Clàudia Farrarons, Abril Oltra i Elena Planas\nRESPONSABLES DE l’ORDRE I HIGIENE Lucía Berbel i Jana Parra REPRESENTANT DEL MENJADOR Guillem Mercadé RESPONSABLES D’ESCACS José Aznar I Daniel Bertran\nJARDINERS Ferran Picón i Román Valiente\nSECRETÀRIA DEL CONSELL AUXILIAR Hugo Costa BIBLIOTECÀRIA Bruno García\nRESPONSABLES DE L’ORDRE I HIGIENE Lucía Arriba i Roger Cussó\nREPRESENTANT DEL MENJADOR Mariona Juan\nL’esdeveniment s’ha celebrat la tercera setmana del mes de gener, concretament el dimecres 20 i divendres 22 i ha participat tota la Primària, presentant els Consells de les classes.\nEnguany es treballa com a tema transversal del Carnaval, els contes tradicionals, és per això, que tots els nivells, des d’Infantil fins a 6è de Primària, han escollit una narració diferent i l’han donat a conèixer als seus companys. Els alumnes de tercer, com ambaixadors d’aquesta festa, han explicat què s’entén com a conte popular i/o tradicional i que amaguen en les seves trames.\nA continuació, els Caps Generals de Color han encoratjat a tots els companys a seguir treballant per assolir grans fites i donant a conèixer noves activitats que portaran a terme al llarg d’aquesta avaluació: lliguetes de “pitxi”, Carnaval, Concurs de disfresses, bústia de suggeriments …\nEls animem a treballar de valent i a seguir amb aquest esperit de superació.


El València Basket ix a la carretera | Valencia Extra\nEl València Basket ix a la carretera\nEl conjunt taronja vol mantenir-se invicte com a visitant davant el Montakit Fuenlabrada\n05/11/2016 - Sandra Paniagua Adelantado\nEl València Basket ix a la carretera a la recerca de seguir invicte fora de casa. Des que començara la temporada fa poc més d’un mes, el calendari ha portat al conjunt taronja a jugar en tres ocasions lluny de la Fonteta i cadascuna d’elles s’expliquen per victòries. Els de Pedro Martínez intentaran davant el Montakit Fuenlabrada (setena jornada de Lliga Endesa, hui a les 18:30 h en el Fernando Martín, televisat per Movistar Deportes 1) mantenir una setmana més eixa dada més tenint en compte que este serà el primer partit fora de casa dels cinc que ha de disputar de manera consecutiva.\nEl Fernando Martín no se li dóna malament al València Basket, ja que en les últimes tres visites realitzades ha aconseguit la victòria en cadascuna d’elles. No obstant això, al contrari del que puga semblar no serà un partit fàcil però els de Pedro Martínez intentaran mantenir les estadístiques a favor seu i afermar-se en la tercera plaça de la classificació, lloc que ara mateix ocupa amb un balanç de 4-1, aconseguint una victòria davant el farolillo roig de la classificació. El tècnic taronja comptarà amb tots els seus homes per a un partit en el qual per a seguir trencant rècords Fernando San Emeterio podria aconseguir la xifra de 12.000 minuts en la Lliga Endesa i convertir-se en històric en este apartat.\nMartínez: “Montakit Fuenlabrada juga amb molta energia en la seua pista”\nEl rival de hui no és fàcil malgrat ser el farolillo roig de la competició. Tots els equips es fan forts en la seua casa doncs l’afició espenta al seu equip a donar el 120% en cada partit com a local. A pesar que el València Basket ha aconseguit la victòria en tots els partits que ha disputat com a visitant esta temporada, tots tenen clar que esta dada és complicada de mantenir. “Hem d’intentar mantenir eixe nivell, a casa o fora, on toc”, assenyalava Pedro Martínez en la prèvia del partit. El tècnic comentava que “ara ens ve una etapa en la qual anem a jugar bastants partits fora de casa i cal intentar ser competitius, intentar fer les coses ben i tot el temps que puguem seguir mantenint una dinàmica guanyadora serà perfecte”.\nRespecte al seu rival d’esta vesprada, l’entrenador del València Basket explicava que visiten “una pista difícil, on ells juguen amb molta energia. Montakit Fuenlabrada és un equip que m’agrada com juga, defensen molt agressiu, tenen jugadors amb talent, que tiren bé de tres punts i hem de preparar-nos per a un partit molt complicat. Conserven jugadors de l’any passat com Paunic o Popovic que són jugadors amb molta capacitat per a anotar. És un equip que en el seu camp juguen amb molt bona defensa, amb molta agressivitat i segur que el dissabte ho faran igual”.


L’agroecologia com a resposta | Buscaciència\nXerrada per descobrir alternatives al model de producció alimentària actual. D’on ve el que mengem? Quin impacte tenen les nostres decisions en la societat i en el medi ambient? Us proposem participar en una interessant conversa per abordar la importància de la sobirania alimentària a les nostres vides. Una oportunitat única per conèixer alternatives a la globalització alimentària com ara els circuits curts de comercialització o l’agroecologia. A més, coneixerem què són els obradors compartits, i com poden fer viable l’elaboració de productes agroecològics, tot impulsant la petita pagesia a Collserola.\nOrganitzat pel Centre Cívic Vallvidrera – Vázquez Montalban i la Xarxa d’Equipaments Ambientals de Barcelona (XEAB), en col·laboració amb la Biblioteca Collserola – Josep Miracle, en el marc de Barcelona, Capital Mundial de l’Alimentació Sostenible 2021.